“Barselona” xayriya uchrashuviga raqib sifatida “Manchester Yunayted”ni tanladi

Shu yilning 30-iyun kuni “Barselona” va “Manchester Yunayted”ning sobiq futbolchilari “Kamp Nou”da bo‘lib o‘tadigan xayriya uchrashuvida maydonga tushadi. Bu haqda “Chempionat” Kataloniya klubi rasmiy saytiga asoslanib ma’lumot berdi.
Bellashuvdan tushadigan pul “Barselona” fondiga o‘tkazib beriladi. Uchrashuvga kirish chiptalari 10 yevrodan 21 yevroga qadar etib belgilangan.
Aytilishicha, “Barselona”ning yaqin o‘tmishdagi futbolchilari shu vaqtga qadar “Kamp Nou” stadionida xayriya o‘yini o‘tkazmagandi.
“Manchester Yunayted” va “Barselona” faxriylarining javob o‘yini sanasi ham aniq. 2-sentabr kuni tomonlar “Old Trafford”da takroran o‘yin o‘tkazib, muxlislarni stadionga chorlaydi.